Foto: NEWS.CN Xitoyning Xaynan orol viloyati rahbariyati o‘rgimchaklar yordamida nochorlikka qarshi kurashmoqchi, deb xabar berdi China News Servise axborot agentligi. Ma’lum qilinishicha, Uchjishan shahri atrofidagi qishloqlardan birining ma’muriyati tibbiy maqsadlarda qo‘llash uchun o‘rgimchak zahrini ishlab chiqaruvchi ferma barpo etdi. Korxona shu yo‘l orqali aholining nochor qatlamlarini ish bilan ta’minlamoqchi. Loyihaga investitsiyalar 17 mln yuanni (2,47 mln dollar) tashkil qilgan. O‘rgimchak fermasi nochorlik yoqasida turgan 400ta mahalliy oilaga muntazam daromad olish imkoniyatini beradi.